Legal Document

Category: 262

Text:
4. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ. Φ.42301/12168 της 28 Ιουν./12 Ιουλ.1995 (ΦΕΚ Β΄608) «Απαιτούμενα δικαιολογητικά για την ενέργεια εγγραφών, διαγραφών κ.λ.π. μεταβολών στα δημοτολόγια». Για την απλούστευση των διαδικασιών της παρούσας Απόφ. σχετικά με εγγραφή στα Δημοτολόγια, άνοιγμα οικογενειακής μερίδας, αλλαγή στοιχείων τέκνου, διόρθωση ηλικίας γυναικών και συναφείς ρυθμίσεις, βλ. τη με αριθ. ΔΙΑΔΠ/Α1/14684/2-12 Αυγ. 2002 (ΦΕΚ Β΄1058) Απόφ. Υπ. Εσωτ. Δημ. Διοίκ. και Αποκ., κατωτ. αριθ. 5. Έχοντας υπόψη: 1.Τις διατάξεις του άρθρ. 13 του Π.Δ/τος 407/ 1991 «κωδικοποίηση σε ενιαίο κείμενο, με τον τίτλο «κώδικας Διαταγμάτων για τα Δημοτολόγια». 2.Τις διατάξεις του Νομ. 2307/1995 (ΦΕΚ 113/15-6-1995) «Προσαρμογή νομοθεσίας αρμοδιότητας Υπουργείου Εσωτερικών στις διατάξεις για την Νομαρχιακή Αυτοδιοίκηση και άλλες διατάξεις». 3.Την αριθ.33006/13-7-1994 κοινή απόφαση του πρωθυπουργού και Υπουργού Εσωτερικών για τη μεταβίβαση αρμοδιοτήτων στον Υφυπουργό Εσωτερικών που δημοσιεύθηκε στο ΦΕΚ 550/τ. Β΄/15-71994. 4.Το γεγονός ότι με την απόφαση αυτή δεν προκαλείται δαπάνη σε βάρος του Κρατικού Προϋπολογισμού αποφασίζουμε: Καθορίζουμε στις επόμενες παραγράφους των οικείων κεφαλαίων, τ’ απαιτούμενα δικαιολογητικά και τη διαδικασία υποβολής τους, για την εγγραφή, διαγραφή, διόρθωση, μεταβολή ή προσθήκη στοιχείων που λείπουν από το δημοτολόγιο και κάθε λεπτομέρεια, για την ανασύνταξη αυτού, λόγω καταστροφής ή απώλειας. ΚΕΦΑΛΑΙΟ Α΄ ΕΓΓΡΑΦΕΣ 1.Αρχική εγγραφή. α)Αίτηση του (ης) ενδιαφερόμενου (ης) υπόδειγμα 1). β)Πιστοποιητικό εγγραφής στα μητρώα αρρένων, εφόσον πρόκειται για άνδρα και πιστοποιητικό εγγραφής του πατέρα της στα μητρώα αρρένων, εφόσον πρόκειται για γυναίκα. γ)Ληξιαρχική πράξη γεννήσεως που έχει συνταχθεί μέσα σε ενενήντα (90) ημέρες από της γεννήσεως. Για πρόσωπα που δεν υπάρχει ληξιαρχική πράξη γεννήσεως, υποβάλλονται τα κάτωθι κατά σειράν προτεραιότητας δικαιολογητικά: αα)Βεβαίωση εφημερίου από τα τηρούμενα βιβλία «βαπτίσεων» της Εκκλησίας, ή όμοια του οικείου θρησκευτικού λειτουργού Τεμένους ή Συναγωγής από τα τηρούμενα βιβλία «γεννήσεων», από την οποία να προκύπτει η ακριβής χρονολογία και ημερομηνία γεννήσεως (υπόδειγμα 2). ββ)Βεβαίωση διευθυντή σχολείου, από τα τηρούμενα στο σχολείο μαθητολόγια, περί της ηλικίας και του έτους φοίτησης στο σχολείο. γγ)Παλαιό δελτίο ταυτότητας ή πιστοποιητικό γεννήσεως, που έχει εκδοθεί από τα παλαιά και μη ισχύοντα δημοτολόγια. δδ)Διαβατήριο κ.λ.π. δ)Ληξιαρχική πράξη γάμου των γονέων. ε)Προκειμένου περί εγγάμου ληξιαρχική πράξη γάμου (πολιτικού ή θρησκευτικού). (Μετά τη σελ. 236,44(στ)  Σελ. 236,441 Τεύχος 1429 Σελ. 15 3.Γ.γ.4 Δημοτολόγια στ)Υπεύθυνη δήλωση από την οποία να προκύπτει, η μη εγγραφή του (ης) στο δημοτολόγιο άλλου δήμου ή κοινότητας του Κράτους (υποδείγματα 3 και 3α). Εφόσον στο δήμο ή στην κοινότητα υπάρχουν τ’ αναφερόμενα στις υποπαραγράφους β, γ, δ, και ε, δικαιολογητικά, ο δήμαρχος ή ο πρόεδρος της κοινότητας προέρχονται στην αυτεπάγγελτη δημοτολογική τακτοποίηση των δημοτών τους. Εάν, τ’ ανωτέρω δικαιολογητικά, δεν υπάρχουν στο δήμο ή την κοινότητα, τότε μόνον υποβάλλονται με αίτηση των ενδιαφερομένων. Προκειμένου περί ανήλικου η αίτηση εγγραφής ως και η υπεύθυνη δήλωση, πρέπει να υπογράφονται από πρόσωπο που ασκεί οπωσδήποτε τη γονική μέριμνα ή επιτροπεία και όχι από τον ανήλικο. Όταν ο ασκών τη γονική μέριμνα ή επιτροπεία είναι αγράμματος, τότε η σχετική αίτηση υπογράφεται από δύο ενήλικες μάρτυρες. Τούτο ισχύει και για κάθε περίπτωση όπου απαιτείται υπογραφή από αγράμματους. Τέλος, σε περίπτωση που κάποιο άτομο επιθυμεί να γραφτεί όχι στο δημοτολόγιο του δήμου ή της κοινότητας, που οφείλει να γραφτεί, κατά τις διατάξεις περί κτήσεως δημοτικότητας, αλλά στο δημοτολόγιο του δήμου ή της κοινότητας, όπου έχει μόνιμα εγκατασταθεί τότε απαιτείται εκτός των άνω δικαιολογητικών, αντί της υπεύθυνης δήλωσης, βεβαίωση, ότι δεν φέρεται εγγεγραμμένο στο δήμο ή την κοινότητα στο δημοτολόγιο του οποίου όφειλε να γραφτεί, προς αποφυγή σφαλμάτων και διπλών εγγραφών. 2.Εγγραφή αλλοδαπών ανδρών και γυναικών που αποκτούν ή ανακτούν την Ελληνική Ιθαγένεια. α)Απόφαση Υπουργού Εσωτερικών, περί αποκτήσεως ή ανακτήσεως της Ελληνικής Ιθαγένειας. Προκειμένου για άρρενα που έχει εκδοθεί απόφαση του νομάρχη, περί εγγραφής του στα μητρώα αρρένων, μόνον η απόφαση αυτή. β)Ληξιαρχική πράξη γεννήσεως, μεταφρασμένη επίσημα στην Ελληνική Γλώσσα (εφόσον είναι επιχώριας αρχής). Για πρόσωπα που δεν υπάρχει ληξιαρχική πράξη γεννήσεως υποβάλλονται, κατά σειράν προτεραιότητας τα αναφερόμενα στο κεφάλαιο, αυτό (παρ.1, υποπαρ. γ΄ περιπτώσεις αα΄, ββ΄, γγ΄, και δδ΄). γ)Ληξιαρχική πράξη γάμου του (ης) (επί εγγάμου), μεταφρασμένη επίσημα στην Ελληνική γλώσσα (εφόσον είναι επιχώριας αρχής). ΚΕΦΑΛΑΙΟ Β΄ ΔΙΑΓΡΑΦΕΣ 3.Πολλαπλώς εγγεγραμμένων (άρθρ.7 παρ.2). α)Αίτηση του (ης) ενδιαφερόμενου (ης), περί διαγραφής του (ης). β)Βεβαίωση του πρωτοδικείου στον εκλογικό κατάλογο του οποίου φέρεται γραμμένος (η). γ)Πιστοποιητικό εγγραφής στο δημοτολόγιο του δήμου ή της κοινότητας, στον εκλογικό κατάλογο της οποίας φέρεται γραμμένος (η). 4.Γυναικών που απεβίωσαν. Ληξιαρχική πράξη θανάτου. 5.Γυναικών που κηρύχθηκαν σε αφάνεια. α)Αίτηση στο δήμο ή την κοινότητα από οποιονδήποτε έχοντα έννομο συμφέρον. β)Αντίγραφο της σχετικής για την αφάνεια τελεσίδικης δικαστικής απόφασης. ΚΕΦΑΛΑΙΟ Γ΄ ΔΙΟΡΘΩΣΗ ΕΣΦΑΛΜΕΝΩΝ ΣΤΟΙΧΕΙΩΝ ΓΥΝΑΙΚΩΝ 6.Διόρθωση επωνύμου, πατρωνύμου, μητρωνύμου. Ληξιαρχική πράξη γεννήσεως στην οποία να έχει καταχωριστεί το προς διόρθωση στοιχείο. Για πρόσωπα που δεν υπάρχει ληξιαρχική πράξη γεν-  νήσεως, για τη διόρθωση του αιτουμένου στοιχείου θα ληφθούν υπόψη τα οριζόμενα στο Κεφάλαιο Α΄ παρ.1, υποπαρ. β΄, ή το εις την αυτήν παράγραφο, υποπαρ. γ΄, περίπτωση αα΄, δικαιολογητικό, ως και οποιοδήποτε άλλο επίσημο στοιχείο, από το οποίο να προκύπτει το στοιχείο που πρόκειται να διορθωθεί. 7.Διόρθωση κυρίου ονόματος. Ληξιαρχική πράξη γεννήσεως στην οποία να έχει καταχωρίσει το κύριο όνομα. Για πρόσωπα που δεν υπάρχει ληξιαρχική πράξη γεννήσεως, υποβάλλονται τα κάτωθι κατά σειράν προτεραιότητας δικαιολογητικά: α)Βεβαίωση του εφημερίου από τα τηρούμενα βιβλία «βαπτίσεων» της Εκκλησίας, από την οποία να προκύπτει το όνομα που δόθηκε κατά τη βάπτιση, ή όμοια του οικείου θρησκευτικού λειτουργού Τεμένους ή Συναγωγής από τα τηρούμενα βιβλία «γεννήσεων», από την οποία να προκύπτει το όνομα που δόθηκε κατά τη γέννηση ή την περιτομή. (Μετά τη σελ.236,44 (ε) Σελ.236,45 Τεύχος 1249-Σελ.29 Δημοτολόγια 3.Γ.γ.4 β)Υπεύθυνη δήλωση κάθε προσώπου που ασκεί οπωσδήποτε τη γονική μέριμνα ή επιτροπεία, του αναδόχου για το όνομα που δόθηκε, ή σε περίπτωση έλλειψης αυτής, υπεύθυνη δήλωση της ίδιας της ενδιαφερόμενης κατά τις διατάξεις του Νομ.1599/1986. 8.Διόρθωση τόπου γεννήσεως, θρησκεύματος, στοιχείων ληξιαρχικής πράξης κλπ. Ληξιαρχική πράξη γεννήσεως, στην οποία να έχει καταχωριστεί το προς διόρθωση στοιχείο. Για πρόσωπα που δεν υπάρχει ληξιαρχική πράξη γεννήσεως, ισχύουν ανάλογα και εδώ τα αναφερόμενα στην παρ.7, υποπαρ. α΄ και β΄ του κεφαλαίου αυτού. 9.Διόρθωση έτους γεννήσεως γυναίκας. α)Αίτηση της ενδιαφερόμενης, ή αν είναι ανήλικη, κάθε προσώπου που ασκεί οπωσδήποτε τη γονική μέριμνα ή επιτροπεία. β)Ληξιαρχική πράξη γεννήσεως, που έχει συνταχθεί μέσα σε 90 ημέρες από της γεννήσεως. Για πρόσωπα που δεν υπάρχει ληξιαρχική πράξη γεννήσεως ισχύουν ανάλογα και εδώ τα εις το Κεφάλαιο Α΄ της παρ.1 της υποπαρ. γ΄ περιπτώσεις αα΄, ββ΄, ,γγ΄, και δδ΄ αναφερόμενα. ΚΕΦΑΛΑΙΟ Δ΄  ΜΕΤΑΒΟΛΕΣ ΣΤΟΙΧΕΙΩΝ ΓΥΝΑΙΚΩΝ 10.Αλλαγή επωνύμου. α)Απόφαση νομάρχη «περί αλλαγής επωνύμου», που εκδόθηκε κατά εξουσιοδότηση του Ν.Δ. 2573/1953 «περί αλλαγής επωνύμου και προσλήψεως επωνύμου, πατρωνύμου και μητρωνύμου», όπως συμπληρώθηκε με την παρ.1 του άρθρ.8 του Νομ.2130/1993 (ΦΕΚ 62Α΄) και αντικαταστάθηκε με την παρ.9 του άρθρ.9 του Νομ. 2307/1995 (ΦΕΚ 113/15-6-1995). β)Ληξιαρχική πράξη γεννήσεως, στην οποία να έχει καταχωριστεί η ανωτέρω μεταβολή. 11.Πρόσληψη επωνύμου, πατρωνύμου, μητρωνύμου. Κατά περίπτωση: Ληξιαρχική πράξη γεννήσεως στην οποία να έχει καταχωριστεί το προς πρόσληψη στοιχείο (περίπτωση που ο ληξίαρχος κατά τη σύνταξη της ληξιαρχικής πράξης δίδει στο έκθετο επώνυμο, πατρώνυμο, μητρώνυμο). Απόφαση νομάρχη, περί προσλήψεως επωνύμου πατρωνύμου, μητρωνύμου, που εκδόθηκε κατ’ εξουσιοδότηση του ως άνω νομοθετικού διατάγματος και ληξιαρχική πράξη γεννήσεως στην οποία να έχει καταχωριστεί, η ανωτέρω μεταβολή. 12.Αλλαγή στοιχείων λόγω αναγνωρίσεως εξωγάμου θήλεος τέκνου και εγγραφή στο δημοτολόγιο. Σελ.236,46 Τεύχος 1249-Σελ.30 α)Αίτηση της αναγνωριζόμενης ή, αν είναι ανήλικη, κάθε προσώπου που ασκεί οπωσδήποτε τη γονική μέριμνα ή επιτροπεία. β)Κυρωμένο αντίγραφο της συμβολαιογραφικής πράξης, ή της διαθήκης σε περίπτωση εκούσιας αναγνώρισης, ή της δικαστικής απόφασης σε περίπτωση δικαστικής αναγνώρισης (Αρ. Α.Κ.1475, 1476, 1479, 1480, 1481, 1484 και 1506). γ)Ληξιαρχική πράξη γεννήσεως με τα νέα στοιχεία. δ)Πιστοποιητικό που εκδίδεται από το δήμαρχο ή τον πρόεδρο της κοινότητας, περί της εγγραφής της στο δημοτολόγιο, από το οποίο πρόκειται να διαγραφεί. (Το πιστοποιητικό αυτό υποβάλλεται σε περίπτωση που το αναγνωριζόμενο τέκνο αποκτήσει τη δημοτικότητα του πατέρα, Άρθρ.18 παρ.5 του Π.Δ.323/1989). 13.Αλλαγή στοιχείων θήλεος τέκνου, λόγω υιοθεσίας και εγγραφή στο δημοτολόγιο. α)Αίτηση της υιοθετηθείσης ή, αν είναι ανήλικη, του υιοθετήσαντα γονέα, ή ενός των συζύγων (περίπτωση κοινής υιοθεσίας και από τους δύο συζύγους, ή υιοθεσίας από τον ένα σύζυγο του τέκνου του άλλου). β)Κυρωμένο αντίγραφο της δικαστικής απόφασης, περί της υιοθεσίας (Άρθρ.Α.Κ.1569, 1576, 1577, 1579, 1580, 1581, 1582, 1583 και 1584). γ)Ληξιαρχική πράξη γεννήσεως με τα νέα στοιχεία. δ)Πιστοποιητικό που εκδίδεται από το δήμαρχο ή τον πρόεδρο της κοινότητας, περί εγγραφής της υιοθετηθείσης στο δημοτολόγιο του δήμου ή της κοινότητας στο οποίο εφέρετο εγγεγραμμένη, πριν από την υιοθεσία και από το οποίο πρόκειται να διαγραφεί. 3.Γ.γ.4 Δημοτολόγια ΚΕΦΑΛΑΙΟ Ε΄ ΠΡΟΣΘΗΚΗ ΕΛΛΕΙΠΟΝΤΩΝ ΣΤΟΙΧΕΙΩΝ ΣΤΟ ΔΗΜΟΤΟΛΟΓΙΟ 14.Προσθήκη Πατρωνύμου, Μητρωνύμου. Ληξιαρχική πράξη γεννήσεως στην οποία να έχει καταχωριστεί το προς συμπλήρωση στοιχείο. Για πρόσωπα που δεν υπάρχει ληξιαρχική πράξη γεννήσεως, μπορεί να ληφθούν υπόψη τα εις το κεφάλαιο Α΄ της παρ.1 της υποπαρ. γ. περ. αα΄, ή των υποπαρ. δ΄ και ε΄ ή τέλος για την προσθήκη μόνο πατρωνύμου το της υποπαρ. β΄ της αυτής παραγράφου και του αυτού κεφαλαίου. 15.Προσθήκη Κυρίου Ονόματος. Ληξιαρχική πράξη γεννήσεως, στην οποία να έχει καταχωριστεί το όνομα που δόθηκε. Για πρόσωπα για τα οποία δεν υπάρχει ληξιαρχική πράξη γεννήσεως, υποβάλλονται τα κάτωθι, κατά σειράν προτεραιότητας δικαιολογητικά: α)Βεβαίωση του εφημερίου, από τα τηρούμενα βιβλία «βαπτίσεων» της εκκλησίας, από την οποία, να προκύπτει το όνομα που δόθηκε κατά τη βάπτιση, ή όμοια του οικείου θρησκευτικού λειτουργού Τεμένους ή Συναγωγής, από τα τηρούμενα βιβλία «γεννήσεων», που να προκύπτει το όνομα που δόθηκε κατά τη γέννηση ή την περιτομή. β)Υπεύθυνη δήλωση κάθε προσώπου που ασκεί οπωσδήποτε τη γονική μέριμνα ή επιτροπεία, ή του αναδόχου, για το όνομα που δόθηκε, ή σε περίπτωση έλλειψης αυτής υπεύθυνη δήλωση της ίδιας της ενδιαφερόμενης, σύμφωνα με τις διατάξεις του Νομ.1599/1986. 16.Προσθήκη ελλείποντος τόπου γεννήσεως, θρησκεύματος, στοιχείων ληξιαρχικής πράξης, κ.λ.π. Ληξιαρχική πράξη γεννήσεως στην οποία να έχει καταχωριστεί το στοιχείο που λείπει. Τα εις το Κεφάλαιο αυτό (Ε) της παρ.15 υποπαρ. α΄ και β΄ διαλαμβανόμενα στοιχεία ισχύουν ανάλογα και εδώ. ΚΕΦΑΛΑΙΟ ΣΤ΄ ΑΝΑΣΥΝΤΑΞΗ ΔΗΜΟΤΟΛΟΓΙΟΥ ΛΟΓΩ ΚΑΤΑΣΤΡΟΦΗΣ Ή ΑΠΩΛΕΙΑΣ 17.Τα Δημοτολόγια εφόσον καθ’ οιονδήποτε τρόπο ήθελαν καταστραφεί ή απωλεσθεί, ανασυντάσσονται με μέριμνα του Δημάρχου ή του Προέδρου της Κοινότητας, από το δημοτικό υπάλληλο που ορίζεται από το Δήμαρχο, προκειμένου για Δήμους και από τον κοινοτικό υπάλληλο που ορίζεται από τον Πρόεδρο της Κοινότητας, προκειμένου για Κοινότητες, εντός της προθεσμίας που ορίζεται με απόφαση του Δημάρχου ή Προέδρου της Κοινότητας. Για το σκοπό αυτό, εφόσον οι Δήμοι και οι Κοινότητες, τηρούν παράλληλα με τα βιβλία του δημοτολογίου και το σύστημα των καρτελλών ή άλλων σύγχρονων τεχνικών μέσων, μπορούν βάσει αυτών να προέλθουν στην ανασύνταξη αυτού. Σε περίπτωση όμως, που δεν υπάρχουν τ’ ανωτέρω συστήματα, ή αν τα ήδη υπάρχοντα καταστράφηκαν ή απωλέσθηκαν, η συγκέντρωση των στοιχείων μπορεί να γίνει από τα βοηθητικά βιβλία του δημοτολογίου και από τα δικαιολογητικά που υπάρχουν στους φακέλλους και υποφακέλλους που τηρούνται, για κάθε οικογένεια και κάθε μέλος αυτής, στους Δήμους και στις Κοινότητες. Εάν τέλος, έχουν καταστραφεί ή απωλεσθεί και τα ως άνω στοιχεία, καθώς και οι φάκελλοι με τα δικαιολογητικά, ο Δήμαρχος ή ο Πρόεδρος της Κοινότητας, με ανακοίνωσή του που τοποθετείται σε εμφανές σημείο του δημαρχιακού ή κοινοτικού καταστήματος, καθώς και με κάθε άλλο πρόσφορο μέσο (τύπο, ραδιόφωνο κ.λ.π.), καλεί τους δημότες του να υποβάλλουν, εντός 60 ημερών από της ανακοίνωσης αυτής, τα δικαιολογητικά που προβλέπονται στο Κεφ.Α΄ παρ.1 (εξυπακούεται ότι όσα εξ’ αυτών, υπάρχουν στον οικείο Δήμο ή Κοινότητα, δεν θα υποβληθούν από τους ενδιαφερόμενους). Με την ίδια ως άνω ανακοίνωση ζητείται επίσης η υποβολή των τυχόν, εις χείρας των δημοτών ευρισκόμενων πιστοποιητικών, τα οποία έχουν εκδοθεί από τα δημοτολόγια, πριν από την καταστροφή, ή απώλεια αυτού, φωτοαντίγραφο δελτίου ταυτότητας, καθώς και κάθε άλλο επίσημο στοιχείο ή πληροφορία που θα διευκόλυνε στην ανασύνταξη αυτού. Στη συνέχεια, βάσει των συγκεντρωθέντων στοιχείων και αφού λάβει υπόψη του και τα υπάρχοντα μητρώα αρρένων, τα ληξιαρχικά βιβλία και τα βιβλία γεννήσεων - βαπτίσεων που τηρούνται στην περιφέρειά του, με πράξη του ο Δήμαρχος ή ο Πρόεδρος της Κοινότητας, η οποία προσυπογράφεται από τον προϊστάμενο του δημοτολογίου δημοτικό υπάλληλο για τους Δήμους και από τον κοινοτικό υπάλληλο για τις Κοινότητες, προέρχεται στην εγγραφή των Δημοτών του, κατά οικογενειακές μερίδες με ιδιαίτερο για κάθε οικογένεια αριθμό, στο ανασυνταχθέν δημοτολόγιο. (Μετά τη σελ. 236,46)  Σελ. 236,47 Τεύχος 1249-Σελ.31 Δημοτολόγια 3.Γ.γ.4 Η πράξη αυτή του Δημάρχου ή του Προέδρου της Κοινότητας είναι αμέσως εκτελεστή. Τα δικαιολογητικά φυλάσσονται σε φακέλλους, που θα πρέπει ν’ ανοιχθούν, για κάθε οικογένεια, καθώς και υποφακέλλους για κάθε μέλος αυτής. 18.Για άλλες παρουσιαζόμενες ειδικές περιπτώσεις απαιτούνται ανάλογα προς τα ανωτέρω καθοριζόμενα δικαιολογητικά, αναπροσαρμοζό-μενα, κατά περίπτωση. 19.Κάθε φορά, που προβλέπονται από την παρούσα απόφαση, η υποβολή αίτησης από τον (ην) ενδιαφερόμενο (η), για κάποια μεταβολή στα δημοτολόγια, πρέπει απαραίτητα ν’ αναγράφονται στην αίτηση αυτή, τα πλήρη στοιχεία ταυτότητας του (ης) αιτούντος (σης), η ακριβής διεύθυνση κατοικίας τους (ης) (πόλης, οδός και αριθμός) και η χρονολογία υποβολής αυτής. Για όσες περιπτώσεις (εγγραφή, μεταβολή, προσθήκη ή διόρθωση στοιχείων εγγραφής στο δημοτολόγιο), απαιτείται η υποβολή ληξιαρχικής πράξης γεννήσεως και δεν έχει συνταχθεί ή αυτή που συντάχθηκε έχει καταστραφεί, πρέπει να υποβάλλεται απαραίτητα βεβαίωση του οικείου ληξιάρχου, που να βεβαιώνει αυτό (ότι δεν έχει συνταχθεί ληξιαρχική πράξη γεννήσεως ή ότι έχει καταστραφεί). Στην περίπτωση που στα βιβλία «βαπτίσεων» ή «γεννήσεων», δεν υπάρχει σχετική εγγραφή πρέπει να υποβάλλεται βεβαίωση του εφημερίου ή του οικείου θρησκευτικού λειτουργού που να βεβαιώνει αυτό (ότι δεν υπάρχει σχετική εγγραφή). 20.Τα πιστοποιητικά, αιτήσεις και δικαιολογητικά που απαιτούνται, για τις κατωτέρω μεταβολές στο δημοτολόγιο, δεν υπόκεινται σε τέλος υπέρ του Δημοσίου: α.Αρχική εγγραφή. β.Διαγραφή αποβιούντων, πολλαπλώς εγγεγραμμένων. γ.Διόρθωση ή προσθήκη στοιχείων εγγραφής. δ.Αλλαγή στοιχείων που επέρχονται από διάταξη νόμου (υιοθεσία, αναγνώριση). 21.Η αρ. Γ. 22026/4813/1992/10-3-1992 απόφαση του Υπουργού Εσωτερικών, καταργείται. Σελ.236,48 Τεύχος 1249-Σελ.32 3.Γ.γ.4 Δημοτολόγια